A gyakorlatban sok esetben kell módosítani a cég társasági szerződését. Általánosságban elmondható, hogy minden esetben, amikor a tagok elhatározása miatt a társaságban /adatokban/ olyan változások történnek, amelyek hatására a cégnyilvántartásban rögzített adatok változnának, módosítani kell a társasági szerződést is és a változásokat be kell jelenteni a Cégbíróságon.
Ezekben az esetekben is különbséget kell tenni aközött, hogy a módosítandó cég társasági szerződése már eleve szerződésminta alapján készült vagy még a régi Társasági törvény szerint. Itt főleg a 2006 előtt készült vagy a 2006 után már nem módosított társasági szerződésekről lehet szó.
A társasági szerződés módosítása során csak azokat az adatokat kell változtatni a szerződésben, amelyek változtatásáról a tagok döntenek /kivéve persze, ha a szerződés olyan régi, hogy az egészet át kell dolgozni/.